A variant incluye dos túnels y seis viaductos de grans dimensions que salvan o gran deslibel entre as dos versants d'a sierra de Canciás, y esnaviesa por debaixo d'o puerto de Petralba. O primer túnel prene o nombre d'ixe puerto, túnel de Petralba, y mesura 2583 metros de largaria, con una calzada de 15 metros y tres carrils. O segundo, o túnel de Berroy, mesura 163 metros. O coste total d'a obra fue de 138,73 millons d'Euros, más 11 millons más destinaus a disminuir os suyos impactos ambientals.